钦定古今图书集成/理学汇编/学行典/第199卷 > 赵重华
## 钦定古今图书集成/理学汇编/学行典/第199卷 > 赵重华

按《明外史孝义传》：“赵重华，云南太和人也。少时，父廷
瑞东游江湖，闲久不返。重华长，谒郡守，请路，引榜其
背曰：‘万里寻亲’。别写父年貌邑里数千纸，所历都会
州县遍贴之。已而逾汉沔，西祷武当山，经太子岩，岩
阴有字曰：‘嘉靖四十四年十二月十二日，赵廷瑞朝
山至此’。重华读之恸曰：‘吾父果过此。今吾之来，月日
复同，可卜相逢矣’。”遂书其后曰：“万历六年十二月十
二日，赵廷瑞之子重华寻父至此，由南阳抵颍寿，涉
淮泗入南都，讫无所遇。过三茅峰，祷于神，梦神谓曰：
‘汝父未死。遂从丹阳至常州。盗攫其资，所遗独路引，
且行且乞，遇一老僧，呼问其故，笑曰：‘汝父客无锡南
禅寺中。语讫忽不见。重华急趋至寺’’”，果其父出路，引
示之，相与恸哭，留数日，乃还《云南》。